kardosdrur/scandi-wiki huggingface dataset:
G.J. Arvin

Georg Julius Jensen Arvin (født 31. maj 1880 i Ulbølle, død 17. oktober 1962 på Frederiksberg) var en dansk skolemand og rektor for Danmarks Lærerhøjskole 1939-1950.

G.J. Arvin var søn af førstelærer Henrik Jensen (død 1902) i Ulbølle ved Vester Skerninge på Fyn.

Arvin har været medlem af mange udvalg og kommissioner, herunder i Skolebiblioteksforeningen, Pædagogisk Selskab, Socialpædagogisk Forening for ny Opdragelse; stifter af Bernadotteskolen i Hellerup. 

Arvin har udarbejdet en række anskuelsesmidler til brug ved den grundlæggende regneundervisning og og metodiske skrifter for regnelærere; medudgiver af Regnebog for Folkeskolen. 

 1901 lærereksamen fra Skårup Seminarium
 1901-02 lærer ved Fåborg Realskole
 1902-18 lærer Frederiksberg skolevæsen
 1907 student fra Døckers kursus
 1908-18 leder af Arvins kursus til studentereksamen for lærere og lærerinder
 1912 cand.mag.
 1914 sløjdlærereksamen fra Dansk Sløjdlærerskole
 1918-1939 skoleinspektør på Frederiksberg
 1920— lærer i regnemetodik ved Danmarks Lærerhøjskole
 1926–1953 censor i praktik ved lærereksamen
 1937— konsulent for Radiorådets programudvalg for skole- og ungdomsudsendelser
 1939-1950 rektor for Danmarks Lærerhøjskole
 1947-1954 formand for Skoleradioens arbejdsudvalg
 1949-50 stifter af Bernadotteskolen og det første år dens leder

Han er begravet på Solbjerg Parkkirkegård.

Lærere fra Danmark
Rektorer fra Danmark
Personer i Kraks Blå Bog (afdøde)
Personer fra Fyn
Embedsmænd på Frederiksberg
Personer i Dansk Biografisk Leksikon
Danskere i 1900-tallet
Dirty Deeds Done Dirt Cheap (International)

Dirty Deeds Done Dirt Cheap er det andet studiealbum der blev udgivet internationalt af det australske hårde rock band AC/DC. Albummet blev udgivet i december 1976 i Europa og udsat i USA til april 1981. Alle sangene er skrevet af Angus Young, Malcolm Young, og Bon Scott.

Spor 
Alle sangene er komponeret af Angus Young, Malcolm Young, og Bon Scott.

 "Dirty Deeds Done Dirt Cheap" – 4:11 (version i fulde længte) 3:51 (redigeret version)
 "Love at First Feel" – 3:10
 "Big Balls" – 2:38
 "Rocker" – 2:49
 "Problem Child" – 5:44
 "There's Gonna Be Some Rockin'" – 3:17
 "Ain't No Fun (Waiting Round to Be a Millionaire)" – 7:29 (version i fulde længte), 6:57 (redigeret version)
 "Ride On" – 5:49
 "Squealer" – 5:14

Musikere 
 Bon Scott – Vokal, Trommer
 Angus Young – Lead guitar, bagvokal
 Malcolm Young – Rytme guitar, bagvokal
 Mark Evans – Bass guitar, bagvokal
 Phil Rudd – Trommer, bagvokal

Placering på hitlister 
Album – Billboard (Nordamerika)

Singler – Billboard (Nordamerika)

AC/DC-album
Album fra 1976
Hardrock-album
Vincent Cable

Sir  John Vincent "Vince" Cable (født 9. maj 1943) var leder af partiet Liberaldemokraterne i Storbritannien fra 2017 til 2019. Fra 2010 til 2015 var han britisk erhvervsminister. 

Vince Cable studerede på universitetet i Cambridge, opnåede ph.d.-grad i økonomi fra universitetet i Glasgow i 1973, forelæste derpå i sit fag samme sted og siden ved London School of Economics (LSE).  Hans forfatterskab er omfattende om emner som globalisering, udvikling, integration og udenrigsinvesteringer. Cable blev udnævnt til æresprofessor i 2016 ved universitetet i Nottingham. Mellem 1990 og 1997 var han ansat hos Shell, fra 1995 som cheføkonom. 

Oprindeligt aktiv i liberal studenterpolitik opstillede Vince Cable ved parlamentsvalget i 1970 for Labour uden at opnå valg, men blev siden byrådsmedlem i Glasgow. Han gik i 1982 over til udbryderne i Social Democrats, som fra 1988 blev del af Liberaldemokraterne. Cable var medlem af Underhuset 1997-2015 og igen fra 2017-2019 for kredsen Twickenham. Som sit partis næstformand 2006-2010 fungerende han som partileder i efteråret 2007 forud for valget af Nick Clegg. Som medlem af kabinettet i den konservativt-liberaldemokratiske koalitionsregering 2010-2015 forestod Vince Cable salget af Royal Mail. Ved sin afgang som minister blev han slået til ridder. Efter at have tilbageerobret sin parlamentsvalgkreds, fortsatte det politiske comeback, idet Cable var eneste kandidat opstillet som efterfølger for Tim Farron, da han trådte tilbage i juni 2017. I juli 2019 trådte han tilbage og meddelte samtidig, at han ikke ville genopstille ved næste valg, som fandt sted i december samme år. Hans afløser som partileder blev Jo Swinson. Vince Cable var den ældste britiske partileder siden Winston Churchill. Hans politiske profil er socialliberal.    

Sir Vince har tre voksne børn. Efter sin første hustrus død i 2001, giftede han sig på ny i 2004. I 2010 opnåede han toppoint i en særlig juleudgave af briternes Vild med dans.  

Partiledere for Liberal Democrats (UK)
Handelsministre fra Storbritannien
Jimmy Høyer

Jimmy Høyer er en dansk forfatter og tidligere fodboldspiller og trænerassistent.

Eksterne henvisninger 
 Jimmy Høyers profil 

Fodboldspillere fra Danmark
Fodboldspillere fra Farsø/Ullits IK
Fodboldspillere fra AGF
Fodboldspillere fra Aarhus Fremad
Fodboldspillere fra Knattspyrnufélagið Víkingur
Personer fra Farsø
Henrik Bundgaard

Henrik Bundgaard (født 20. marts 1975) er en dansk fodboldspiller, der spiller i Aarhus Fremad. Bundgaard er målmand, men fra 1. januar 2008 vil han også fungere som målmandstræner i Aarhus Fremad.

Tidligere klubber:
 Aarhus Fremad (2008-?)
 AC Horsens (forår 2007 – leje)
 AGF (2005-2007)
 Brabrand IF (2004-2005)
 AGF (leje)
 Aarhus Fremad (1995-2004)
 Fredericia ( – 1995)
 Åbyhøj

Eksterne henvisninger 

Fodboldspillere fra Danmark
Fodboldspillere fra AC Horsens
Fodboldspillere fra Aarhus Fremad
Fodboldspillere fra Brabrand IF
Fodboldspillere fra AGF
Andrea Ferrigato

Andrea Ferrigato (født 1. september 1969 i Schio) er en tidligere italiensk landevejscykelrytter.

Eksterne henvisninger 

Mandlige cykelryttere fra Italien
Beat Breu

Beat Breu (født 23. oktober 1957 i St. Gallen) er en tidligere schweizisk landevejscykelrytter. I Tour de France 1982 vandt han den prestigefyldte etape på Alpe d'Huez, og en anden bjergetape i Saint-Lary-Soulan, og sluttede på sjette plads sammenlagt. Han vandt også Tour de Suisse to gange og en etape i Giro d'Italia 1981.

Eksterne henvisninger 

Mandlige cykelryttere fra Schweiz
Personer fra Sankt Gallen
Aldo Bini

Aldo Bini (30. juli 1915 – 16. juni 1993) var en italiensk landevejscykelrytter. Han blev født i Montemurlo.

Eksterne henvisninger

Mandlige cykelryttere fra Italien
Karim Zaza

Karim Zaza () (født 9. januar 1975 i Brøndby) er en dansk/marokkansk tidligere fodboldmålmand og nuværende målmandstræner hos Vendsyssel FF.

Karriere 
Karim Zaza har som helt ung spillet i Brøndby IF, men fik sin Superligadebut for FC København. Her havde han svært ved at erobre en fast plads, og i vinterpausen 2000/2001 skiftede han til OB. Her gik det langt bedre og Zaza blev fast målmand. I sommeren 2003 skiftede han så til Brøndby IF, hvor han startede godt som sikkert førstevalg, men fik problemer i kamp med Casper Ankergren, og i 2006 ville han prøve noget nyt og valgte den tyske 2. Bundesligaklub Rot Weiss Essen. I 2007 kom han så tilbage til Danmark, som målmand for AaB. Her var Zaza fast førstevalg i målet frem til sommeren 2011, hvor AaB meddelte, at man ikke ville forlænge med målmanden.
Zaza nåede at vinde Superligaen, spille gruppespil i Champions League og komme til ottendedelsfinalen i Europa League i sine 4 år hos AaB.

I 2001, 2002 og 2003 fik han Det gyldne bur, der er kåringen af årets målmand i Dansk fodbold.

Karim Zaza er født i Danmark, men har marokkansk far, så han kunne vælge mellem at spille for Danmarks eller Marokkos landshold. Her valgte han Marokko, som han har spillet 5 landskampe for.

Han indstillede sin karriere i sommeren 2014, og derpå blev han målmandstræner i Lekhwiya SC.

Titler

Klub 
AaB
Superligaen (1):  2007-08

Referencer

Eksterne henvisninger 
 
 

Fodboldspillere fra Danmark
Fodboldspillere fra Marokko
Fodboldspillere fra Brøndby IF
Fodboldspillere fra FC København
Fodboldspillere fra Odense Boldklub
Fodboldspillere fra AaB
Fodboldspillere fra Rot-Weiss Essen
Fodboldspillere fra FC Hjørring
Personer fra Brøndby
Fodboldspillere fra Vendsyssel F.F.
Martin Sejr Jensen

Martin Sejr Jensen født (10. juli 1973) er en dansk tidligere målmand i fodbold. Har har tidligere været spillende trænerassistent i 1. divisionsklubben Skive IK. Han har sidenhen været træner i bl.a. Randers Freja.

Martin S. Jensen har han spillet i Randers FC, OB, Esbjerg fB og AaB.

Trænerkarriere 
Han har virket som målmandstræner i Skive IK. Han har desuden været træner for serie 2-holdet i Randers Sportsklub Freja samt hjælpetræner på klubbens U/11-hold.

Referencer

Eksterne henvisninger 
 

Fodboldtrænere fra Danmark
Fodboldspillere fra Danmark
Fodboldspillere fra Esbjerg fB
Fodboldspillere fra Randers FC
Fodboldspillere fra Skive IK
Fodboldspillere fra Odense Boldklub
Fodboldspillere fra AaB
Massimo Ghirotto

Massimo Ghirotto (født 25. juni 1961 i Boara Pisani) er en tidligere italiensk landevejscykelrytter.

Eksterne henvisninger 
 

Mandlige cykelryttere fra Italien
Jon Cryer

Jon Cryer (Jonathan Niven Cryer, født 16. april 1965 i New York City, USA) er en amerikansk Emmy-nomineret skuespiller, forfatter og filmproducer. Han er kendt fra den amerikanske sitcom Two and a Half Men (2003-2015).

Privat
Han er søn til Gretchen Cryer og David Cryer og har to søstre, Robin og Shelly.

I 1983 demiterede han fra Bronx High School of Science.

Han giftede sig med den britiske skuespillerinde Sarah Trigger, med hvem havde fik deres søn Charlie Austin. De blev skilt i 2004, men i juni 2007 blev han gift igen, denne gang med reporteren Lisa Joyner.

Filmografi

Som skuespiller 
 No Small Affair (1984) .. som Charles Cummings
 Noon Wine (1985) ... som Teenage Herbert
 Pretty in Pink (1986) ... som Phil 'Duckie' Dale
 Morgan Stewart's Coming Home (1987) ... som Morgan Stewart
 O.C. and Stiggs (1987) ... som Randall Schwab Jr.
 Superman IV: The Quest For Peace (1987) ... som Lenny
 Dudes (1987) ... som Grant
 Hiding Out (1987) ... som Andrew Morenski/Max Hauser
 Rap Master Ronnie: A Report Card (1988)
 Penn & Teller Get Killed (1989) ... som 3rd Frat Boy
 The Famous Teddy Z (1989) ... som Teddy Zakalokis
 Hot Shots! (1991) ... som Jim 'Wash Out' Pfaffenbach
 The Waiter (1993) ... som Tommy Kazdan
 Heads (1993) ... som Guy Franklin
 Partners (1995) ... som Bob
 The Pompatus of Love (1996) ... som Mark
 Cannes Man (1996) ... Cameo
 Plan B (1997) ... som Stuart Winer
 It's Good to Be King (1997) ... som Mort
 Two Guys a Girl and a Pizza Place (1998)... som Justin
 Getting Personal (1998) ... som Sam Wagner
 Went to Coney Island on a Mission From God... Be Back by Five (1998) ... som Daniel
 Holy Man (1998) ... som Barry
 Mr. Show (1998) ... som Duckie
 The Trouble with Normal (2000) ... som Zack Mango
 Glam (2001) ... som Jimmy Pells
 Hey Joel (2003) (stemme) ... som Joel Stein
 Stripperella (2003) (stemme)
 Becker (2003) ... som Roger
 Two and a Half Men (2003-2015) ... som Alan Harper
 The Metro Chase (2003) ... som Mr. Stamm
 Danny Phantom (2005) ... som Freakshow

Forfatter 
 The Pompatus of Love (1996) 
 Went to Coney Island on a Mission From God... Be Back by Five (1998)

Producer 
 Getting Personal (1998)
 Went to Coney Island on a Mission From God... Be Back by Five (1998)

Eksterne henvisninger 

 

Skuespillere fra New York
Two and a Half Men
Personer fra New York City
Kia Sportage

Kia Sportage er en SUV-model fra den sydkoreanske virksomhed Kia. Første generation kom på markedet i 1994 og fortsatte indtil 2002. Herefter holdt modellen to års "pause", hvorefter den i 2004 kom i en ny generation. Fra august 2007 fremstilles modellen i Slovakiet, på samme fabrik som Kia cee'd. På begge modeller fra den slovakiske fabrik ydes der 7 års garanti.

Billeder

Motorer

Første generation

Anden generation

Kilder og eksterne henvisninger 

 Den danske importørs side om Sportage

Sportage
SUV'er
Biler introduceret i 1994
Biler introduceret i 2004
Biler fra 1990'erne
Biler fra 2000'erne
Tørtid

Tørtiden eller den tørre periode er den periode eller årstid i subtroperne og troperne, hvor det enten slet ikke regner eller regner ganske lidt.

Lige som det er tilfældet med regntiden falder denne periode en til to gange om året.

Meteorologi
Vejr
Norsk Hydro

Norsk Hydro ASA er en global leverandør af aluminium og aluminiumprodukter. Selskabet har 23.000 medarbejdere i 40 lande, og virksomhed på alle kontinenter.

Cirka to tredjedele af aktiedelen i Norsk Hydro er på norske hænder. Den norske stats ejerandel udgør 43,8 procent.

Hovedkontoret ligger på Vækerø i Oslo, med Svein Richard Brandtzæg som koncernchef. I Norge har Norsk Hydro fabrikker i Rjukan, Porsgrunn, Vennesla, Karmøy, Høyanger, Årdal, Sunndalsøra, Holmestrand, Magnor og Raufoss. I Danmark har Norsk Hydro 3 fabrikker tæt på Tønder med i alt 900 medarbejdere.

I marts 2007 blev det bestemt at olie- og energidivisionen i Norsk Hydro skulle fusioneres med Statoil ASA, som i den forbindelse skiftet navn til StatoilHydro 1. oktober 2007 og to år frem, hvorefter Hydro blev fjernet igen.

Hydro
Etableret i 1905
Virksomheder i Oslo
Hydro
Metalvirksomheder fra Norge
Kia cee'd (ED)

Kia Ceed er en bilmodel fra Kia, som produceres på samme fabrik i Žilina i Slovakiet som SUV'en Kia Sportage.

Hatchbackudgaven med 5 døre, blot benævnt cee'd blev introduceret på Paris Motor Show den 28. september 2006. Stationcarudgaven benævnt cee'd_sw blev introduceret i sommeren 2007, og hatchbackudgaven med 3 døre benævnt pro_cee'd i starten af 2008.

Motorerne har alle 4 cylindre og 16 ventiler. Ved introduktionen omfattede benzinmotorprogrammet en 1,4 med 109 hk, en 1,6 med 122 hk og en 2,0 med 143 hk. Alle tre benzinmotorer er udstyret med variabel ventilstyring. Dieselmotoren, benævnt CRDi, havde commonrail-indsprøjtning, turbolader og intercooler. Den var på 1,6 liter og havde 115 hk. I juli 2007 kom der en større dieselmotor på 2,0 liter med 140 hk, og i slutningen af 2007 fik 1,6 CVVT sin effekt øget til 125 hk. Partikelfilter på dieselmotorerne blev standard i 2008, samtidig med at 1,6 CRDi kom i en svagere udgave med 90 hk.

Kia Ceed var den første bil, som blev leveret med 7 års garanti på det danske marked. Dette blev den 1. januar 2010 udvidet til at omfatte alle Kias bilmodeller.

Ceed gennemgik et facelift i efteråret 2009, hvor både front, kabine og motorprogram blev ændret. Det betød at 1,4'eren blev neddroslet til 90 i stedet for 109 hk, samt at både 2,0 CVVT og 2,0 CRDi udgik på det danske marked. 2,0-modellerne udgik på alle markedet i sommeren 2010, da de ikke kunne opfylde Euro5-euronormen. 2,0 CVVT fik ingen afløser, mens 2,0 CRDi blev afløst af en stærkere udgave af 1,6 CRDi med 128 hk, dog fortsatte de oprindelige 90- og 115 hk-versioner.

Billeder

Tekniske specifikationer    
Aktuelle motorer

 

Udgåede motorer

Kilder

Eksterne henvisninger 

 Officielt websted

ED
Små mellemklassebiler
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Årets Brugtbil
Stationcars
Equinor

Equinor ASA (tidligere Statoil ASA) er et norsk børsnoteret olie- og energiselskab. Selskabet er et resultat af fusionen mellem Statoil og olie- og energidivisionen i Norsk Hydro med virkning fra 1. oktober 2007. Equinor har 31 000 ansatte og er repræsenteret i omkring 40 lande. Med en markedsværdi omkring 555 milliarder norske kroner er selskabet et af de mest værdifulde i norden. Hovedkontoret ligger i Stavanger med produktions-, efterforsknings- og forskningsenheder i Oslo, Bergen, Trondheim, Harstad, Porsgrunn, Stjørdal og Hammerfest.

I Danmark var Statoil ASA repræsenteret ved selskabet Statoil Fuel & Retail (Danmark), som leverede energiløsninger til privat- og virksomhedskunder indenfor industri, landbrug, fiskeri og servicesektoren. Produktion af Equinor produkter sker ved selskabets raffinaderi i Kalundborg, hvor der årligt kan bearbejdes op mod 5,5 millioner ton råolie. Equinor leverer også løsninger til opvarmning af bygninger og hjem.

Equinor er verdens største operatør på dybt vand og blandt verdens 50 største selskaber uafhængig af branche. Selskabet er meget dominerende i norsk sektor, hvor det står for cirka 80 procent af den udvundne olie og gas. Endvidere er Equinor tilstede i omkring 40 lande over hele verden, hvor de største reserver er i Angola, Aserbajdsjan og Algeriet. Da Statoil og Norsk Hydro offentliggjorde planerne om fusionen i december 2006 blev en større international satsning angivet som den primære grund.

I tillæg til omfattende efterforskning og udvinding af olie og gas i opstrøms delen af selskabet, driver Equinor nedstrøms virksomhed i mange lande i Nordeuropa. Benzinstationer og salg af andre petroleums- og energiprodukter gøres under mærkenavnet Statoil.

Den norske stat ejer 62,5 procent af aktierne i Equinor, men den norske regering under Arbejderpartiets Jens Stoltenberg har ytret ønske om at øge ejerandelen til 67 procent gennem køb af aktier for 30 milliarder norske kroner. Den borgerlige opposition i Norge har kritiseret dette planlagte aktieopkøb.

Den 25. oktober 2007 blev der underskrevet en aftale med det russiske Gazprom som giver Equinor en 24 procent ejerandel i selskabet Shtokman Development Company, hvor Gazprom (51%) og franske Total (25%) er de to andre partnere. Shtokman Development Company vil være ansvarlig for planlægning, finansiering og udbygning af nødvendig infrastruktur i første fase af det gigantiske Shtokman gasfelt i den russiske del af Barentshavet. Selskabet vil eje infrastrukturen i 25 år fra opstart af kommerciel produktion. Dette inkluderer offshore installationer, rørledning til land og processeringsanlæg for både flydende naturgas (LNG) og rørgas. Det er vigtigt at understrege at russiske Gazprom fortsat ejer 100 procent af selve naturresurserne, mens selskabet som Equinor har ejerskab i, skal udbygge, producere og sælge gassen. Gennemføringen af projektet er afhængig af endelig investeringsbeslutning som forventes taget i anden halvdel af 2009.

Styreledere 
Øystein Løseth (til 2017)

Noter 

Etableret i 2007
Stavanger
 
Statsejede virksomheder fra Norge
Eric Van Lancker

Eric Van Lancker (født 30. april 1961 i Oudenaarde) er en tidligere belgisk landevejscykelrytter.

Eksterne henvisninger 

Mandlige cykelryttere fra Belgien
Guido Bontempi

Guido Bontempi (født 12. januar 1960 i Gussago) er en tidligere italiensk landevejscykelrytter.

Eksterne henvisninger

Mandlige cykelryttere fra Italien
Sjtokman-feltet

Sjtokman-feltet (, ; ) er verdens største gasfelt til havs. Feltet ligger i Barentshavet og indeholder ifølge russiske Gazproms vurdering 3,94 billioner kubikmeter gas (ca. 7 års europæisk forbrug). Sjtokman-feltet er opkaldt efter den sovjetiske geofysiker Vladimir Sjtokman.

Feltet, der ligger 550 km nord for Murmansk, blev fundet i 1981. Udbygningen af Sjtokman-feltet bliver en af de mest komplicerede udbygninger offshore nogensinde. Feltet ligger langt fra land og vejrforholdene er særdeles vanskelige. 25. oktober 2007 blev det bekendtgjort at StatoilHydro havde indgået aftale med Gazprom om udviklingen af gasfeltet, hvor det norske selskab fik en ejerandel på 24 %, mens Gazprom og franske Total fik henholdsvis 51 % og 25 % ejerandel i Shtokman Development Company.

På grund af det øgede udbud af amerikansk skifergas, besluttede ejerne i 2010 at udsætte projektet i tre år.

Aktionæraftalen udløb 30. juni 2012 uden at udbygningen var startet. Statoil afskrev derfor investeringen i projektet og overlod aktierne til Gazprom. I august 2012 beluttede Gazprom at lægge projektet på is på grund af høje udbygningsomkostninger og lave gaspriser. Selskabet har siden ført samtaler med andre udenlandske parter i håb om at finde en ny forretningsmodel for projektet.

Referencer 

Olie- og gasfelter
Gazprom
Equinor
Total S.A.
Dmitrij Konysjev

Dmitrij Konysjev (, ; født 18. februar 1966 i Gorkij, Sovjetunionen) er en tidligere russisk landevejscykelrytter.

Eksterne henvisninger 
 

Mandlige cykelryttere fra Rusland
Edward Burns

Edward Burns Jr. (født 29. januar 1968) er en amerikansk filmskuespiller, producer, forfatter og instruktør. Han har bl.a. spillet med i filmen Saving Private Ryan.

Burns begyndte i filmbranchen som assistent på Oliver Stones film om The Doors i starten af 1990'erne. Han fortsatte som assistent på tv-serien Entertainment Tonight, og samtidig hermed i 1993 gennemførte sit eget filmprojekt, som han både finansierede, producerede, instruerede, skrev og spillede i, The Brothers McMullen. Han forærede Robert Redford en kopi heraf i forbindelse med dennes medvirken i Entertainment Tonight, og på den måde kom filmen med i konkurrencen i Sundance Filmfestivalen i 1995, hvor den vandt juryens store pris.

Filmen gav Burns stor opmærksomhed, og han begyndte at få roller i andres film. Men stadig arbejdede han med sine egne film, og han har oprettet et produktionsselskab sammen med sin bror Brian under navnet "Irish Twins".

Edward Burns er gift med fotomodellen Christy Turlington, og parret har to børn.

Filmografi i uddrag

Skuespiller 
 The Brothers McMullen (1995)
 She's the One (1996)
 Saving Private Ryan (1998)
 No Looking Back (1998)
 15 Minutes (2001)
 Sidewalks of New York (2001)
 Life or Something Like It (2002)
 Ash Wednesday (2004)
 Confidence (2003)
 Looking for Kitty (2004)
 The Holiday (2006)
 The Groomsmen (2006)
 Med livet som indsats (2012)

Instruktør og manuskriptforfatter 
 The Brothers McMullen (1995)
 She's the One (1996)
 No Looking Back (1998)
 Sidewalks of New York (2001)
 Ash Wednesday (2002)
 Looking for Kitty (2004)
 The Groomsmen (2006)

Eksterne henvisninger 

 Officiel hjemmeside for Edward Burns 
 

Skuespillere fra New York
Filminstruktører fra USA
Amerikanere i 1900-tallet
Amerikanere i 2000-tallet
Mikhail Bakunin (Lost)

Mikhail Bakunin er en fiktiv karakter i den amerikanske tv-serie Lost. Han er opkaldt efter den russiske anarkist af samme navn, og er spillet af Andrew Divoff. Han har en birolle i serien og indtræder i tredje sæsons The Cost of Living. Han karakteriseres ved en klap for øjet og sin gennemtrængende russisk-engelske accent.

Biografi

Før øen 
Mikhail blev født i Kijev, der på hans fødetid tilhørte USSR.

På øen 
En stor del af tiden på øen har Mikhail tilbragt i The Flame, hvor han opererede kommunikationen med fastlandet.

Sæson 3 
I "The Cost of Living" afslører Mikhail sin eksistens via en overvågningsskærm på The Pearl. I "Enter 77" finder Locke, Sayid, Danielle og Kate hans fysiske opholdssted, kommunikationsstationen The Flame. Efter et mislykket forsøg på at bilde dem ind at han tilhører Dharma Initiative og var det eneste levende medlem fra initiativets tid, bringer ekskursionen ham med til Otherville, som gidsel.

Locke skubber ham gennem det supersoniske forsvarshegn beliggende om Otherville, og Mikhail betragtes død, indtil han dukker op igen i "Catch-22," muligvis efter at have fulgt en nødraket Hurley affyrede. Hans flugt fra Desmond, Jin, Charlie og Hurley er uden succes, og Mikhail tvinges til at operere Naomis kollapsede lunge. Derefter lader de ham gå, og han vender ubesværet tilbage til sin lejr hvor han informerer Ben om Naomis tilstedeværelse på øen. Mikhail sendes øjeblikkeligt til The Looking Glass for at rydde op i Bens krakellerende løgnhistorie, der kun synes trukket på tyndis da Mikhail næsten opgiver sin loyalistiske adfærd.

Desmonds fremtidsvision om Charlies død realiseres af Mikhail. Umiddelbart efter Charlie har afbrudt jammeren af øens transmissioner er Mikhail forsvundet fra stationens interiør. Han dukker op ude foran vinduet til det rum Charlie befinder sig, og sprænger en granat i hånden på sig selv. Glasset sprænges og rummet fyldes med det vand Charlie drukner i.

Fiktive personer fra Lost